Silêmanî de rixmê astengîyanê hêzanê asayîşî zî cinîyan bi wesîleya 8ê Adare çalakîyêke kerde û sloganê sey ''Kişîyayîşê cinîyan rê nê, cinîye, cuye, azadîye'' berz kerdî.
Cinîyan çalakîye de fotografê cinîyanê ke ameyê qetilkerdene akerdî. Hêzanê Asayîşî wextê çalakîye de dormeyê cinîyan girewt û rayîr nêda ke çalakîye dewam bikera. Naye ser o cinîyan verê xo da mîyanê bazarê şaristanî û tîya de çalakîya xo rê dewam kerd.
Xeylêk cinîyê çalakîkerî, sîyasetmedarî, roşnvîr û hunermendî zî beşdarê çalakîye bîyî.
